ראובן לביא

ראובן לביא (נולד בשנת 1966) הוא רופא פסיכיאטר, ובעברו זמר ושחקן.

== ביוגרפיה ==
לביא הוא רופא פסיכיאטר, מומחה בפסיכיאטריה כללית ובפסיכיאטריה של הילד והמתבגר. למד רפואה באוניברסיטת תל אביב. בין השנים 2003–2005 שימש כסגן מנהל מרפאת ילדים ונוער בבית החולים הפסיכיאטרי "נס-ציונה". כיום ד"ר לביא משמש כמנהל הרפואי של מכון "אגם" לטיפול בהפרעות אכילה, במרכז הרפואי שיקומי "רעות" בתל אביב,<ref></ref> ובעל קליניקה פרטית.

== קריירה מוזיקלית ==
כשהיה בן 11 שר את "שיר הרכבת" של האחים והאחיות בפסטיבל שירי ילדים השמיני ב-1977.

שירת בלהקת הנח"ל המתחדשת, יחד עם דפנה דקל, פזית נוני ונוספים.

הלהקה העלתה ביולי 1985 את התוכנית "התחדשות".<ref name=":1"></ref> מתוכנית זו הצליחו במיוחד השירים "התחדשות אחרת", "שרית הספרית" ו"שיר הסלנג".<ref name=":0"></ref>

לביא שימש כסולן בשירי התוכנית "בסיס חדש" ו"התחדשות אחרת".<ref name=":1" />

בתוכנית זו נכלל השיר "דרישת שלום", ששרה הלהקה יחד עם ירדנה ארזי במסגרת השירותרום של שנת 1985.<ref name=":0" /> השיר דורג במקום ה־12 במצעד הפזמונים העברי השנתי תשמ"ה (1985),<ref></ref> והוא שירו המצליח ביותר של לביא במצעדים. במירוץ לתואר 'להקת השנה' במצעד הפזמונים העברי השנתי של אותה שנה, הגיעה הלהקה למקום השני.<ref name=":1" />

בספטמבר 1987 העלתה להקת הנח"ל המתחדשת, בה לביא היה עדיין חבר, את התוכנית "תל אביב אינה מודאגת". הלהקה הורכבה בחלקה מחברים חדשים, ביניהם: יואב צפיר, אילה אשרוב, אביטל פסטרנק, שי זורניצר, מומי לוי ורוית יוספי. לביא שר כסולן את השיר הבולט של התוכנית, אשר נשא את שמה, ואת השיר "משהו טוב חייב לקרות". להבדיל מהתוכנית הראשונה של הלהקה המתחדשת, לא זכתה תוכנית זו להצלחה, וגם אלבום התוכנית נחל כישלון מסחרי.<ref></ref>

בשנת 1988 השתתף במחזמר "סאלח שבתי", בו גילם את זיגי (התפקיד אותו גילם אריק איינשטיין בסרט "סלאח שבתי" בשנת 1964). במחזמר, ביצע לביא כסולן את השירים "תקנה אותי מאבא", "זאת איננה אותה מנגינה" ו- "בודד תהיה".<ref></ref>

בשנת 1989 יצא אלבומו היחיד של לביא, "ראובן לביא", אשר הופק מוזיקלית על ידי אילן וירצברג. השיר "כשהוא חוזר הביתה" מתוך האלבום (אשר נכתב על ידי דני רובס, והולחן על ידי יורם צדוק) שזכה להצלחה, דורג במקום ה-39 במצעד השנתי תשמ"ט (1989) של רשת ג'.<ref></ref> השיר צעד 14 שבועות במצעד והגיע בשיא למקום ה-7 באוגוסט 1989.<ref></ref>

בשנת 1993 התחרה בתחרות הקדם אירוויזיון עם השיר "העולם כל כך מדליק" שזכה במקום האחרון.<ref></ref> עוד באותה שנה, פרש מתחום המוזיקה והמשחק, לטובת קריירה ברפואה.

== דיסקוגרפיה ==
=== "ראובן לביא" (1989)<ref></ref>===

# לא מסתיר את הפנים (שמוליק קלוסקי - אילן וירצברג)
# ספירה לאחור (מירי פייגנבאום - קורין אלאל)
# זה אולי בגלל... (אהוד מנור - אילן וירצברג)
# חשבון ישן (אהוד מנור - ראובן לביא)
# עף מפה בקיץ (ראובן לביא - אילן וירצברג)
# משמעות אחרת (אהוד מנור - רן עפרון)
# באהבה (שמואל קלוסקי - מירון מינסטר)
# כשהוא חוזר הביתה (דני רובס - יורם צדוק)
# עוד זווית ראייה (יואב גינאי - שאול בן אמיתי)
# בלעדייך (מירי פייגנבאום - אילן וירצברג)

== חיים אישיים ==
לביא נשוי ואב לשלושה. מתגורר בתל אביב. אביו, פרופ' גד לברטוב, היה הוויולן הראשון בתזמורת הקאמרית ומנהל מחלקת כלי קשת באוניברסיטת תל אביב.

== קישורים חיצוניים ==

* ראובן לביא, באתר [http://www.qube.co.il/ראובן-לביא qube]
* ראובן לביא, באתר [https://nocs.acum.org.il/acumsitesearchdb/results?performerid=1863 אקו"ם]
* ראובן לביא, דיסקוגרפיה באתר [https://stereo-ve-mono.com/discography?artist=ראובן%20לביא "סטריאו ומונו"]
* ריאיון עם דר' ראובן לביא, [https://www.youtube.com/watch?v=W7qsSbC5OnA&feature=share על קבוצות להדרכת הורים לילדים עם הפרעות אכילה], בתוכנית הבוקר של ערוץ 10

== הערות שוליים ==

קטגוריה:זמרים ישראלים
קטגוריה:זמרים השרים בעברית
קטגוריה:חברי להקת הנח"ל
קטגוריה:מתמודדי קדם-האירוויזיון
קטגוריה:תל אביב-יפו: אישים
קטגוריה:פסיכיאטרים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:ישראלים שנולדו ב-1966